AJUDES D'INICIACIÓ A LA RECERCA PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2630)
  + [Valencià](/va/acuerdo/2630)






Selector de idioma

Leer

* [Español](/es/acuerdo/2630)
* [Valencià](/va/acuerdo/2630)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES D'INICIACIÓ A LA RECERCA PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
========================================================================================================================================================================

Secretaria General

Butlletí Oficial Universitat d'Alacant





AJUDES D'INICIACIÓ A LA RECERCA PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT

Data d'aprovació
:   14/11/2013

Data de publicació
:   20/11/2013

Òrgan competent
:   Vicerectora d'Estudis, Formació i Qualitat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2630.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2630)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2630)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES D'INICIACIÓ A LA RECERCA PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT&url=https://www.boua.ua.es/va/acuerdo/2630)

**Títol:** AJUDES D'INICIACIÓ A LA RECERCA PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora d'Estudis, Formació i Qualitat

**Data d'aprovació:** dijous, 14 de novembre de 2013

AJUDES D'INICIACIÓ A LA RECERCA PER A ESTUDIANTS DEL MÀSTER EN CIÈNCIA EN MATERIALS DE LA UNIVERSITAT D'ALACANT

Objectiu

És objectiu d’aquesta present convocatòria promoure la iniciació en tasques de recerca dels estudiants universitaris que estiguen cursant el màster en Ciència de Materials de la Universitat d'Alacant i facilitar la seua futura orientació professional o investigadora.

Beneficiaris  
  
 Podran ser beneficiaris d'aquestes ajudes els alumnes matriculats en el màster en Ciència de Materials de la Universitat d'Alacant.

Nombre d'ajudes

Un màxim de 2 ajudes que es faran efectives l'any 2014.

Quantia de l'ajuda i forma de finançament

La dotació total de les ajudes serà de 3.000 euros, que s’abonaran en 3 pagaments iguals i que en cap cas tindran efectes juridicolaborals entre el beneficiari i la Universitat d'Alacant ni tampoc implicarà un compromís d'incorporació posterior del beneficiari a la seua plantilla. La col·laboració prestada per l'estudiant estarà directament vinculada amb els seus estudis i no comportarà, en cap cas, la realització de tasques pròpies d'un lloc de treball.

El primer pagament serà finançat pel grup de recerca al qual estiga adscrit el tutor acadèmic del candidat, el segon pagament es farà una vegada l'estudiant haja presentat el Treball Final de Màster en l'Institut Universitari de Materials, i l'últim pagament s'efectuarà quan l'estudiant haja aprovat els 15 crèdits corresponents al Treball Final de Màster. Aquests dos últims pagaments seran abonats per l'Institut Universitari de Materials de la Universitat d'Alacant. En cas de renúncia de l'estudiant beneficiari, el grup de recerca al qual estiga adscrit el tutor acadèmic assumirà el finançament corresponent a la tercera part del període efectivament gaudit.

Marc legal i pressupostari

La dotació màxima per a aquesta convocatòria és de 6.000€ i està consignada en el capítol 4 i de crèdits del pressupost de l'Institut Universitari de Materials de CDG 041100. L'execució d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

Drets i obligacions dels beneficiaris

Els beneficiaris d'aquestes ajudes per a estudis de màster en Ciència de Materials tindran aquests drets:

a) Obtenir de l'Institut Universitari de Materials la col·laboració i suport necessaris per al desenvolupament normal dels seus estudis.  
 b) Percebre la dotació econòmica que corresponga a l'ajuda en la forma establida en l'apartat anterior.

Els estudiants beneficiaris d'aquestes ajudes tindran aquestes obligacions:  
  
 a) Acreditar el compliment dels requisits i condicions establits per a ser beneficiari de l'ajuda a la data de finalització de presentació de sol·licituds.

b) Sotmetre's a les actuacions de comprovació precises per a verificar, si escau, el compliment i efectivitat de les condicions de concessió de l'ajuda.

c) Seguir durant el curs 2013-2014, per ensenyament oficial, els estudis de Màster en Ciència de Materials de la Universitat d'Alacant.

d) Presentar un projecte de col·laboració a desenvolupar dins d'alguna de les línies de recerca en curs dins dels grups de recerca que participen en la seua docència en el Màster en Ciència de Materials i que constituirà part del seu Treball Final de Màster. Aquest projecte haurà de descriure les tasques a realitzar, descrivint de manera expressa l'impacte formatiu que el seu desenvolupament tindrà en els seus estudis de màster en Ciència de Materials de la Universitat d'Alacant, i haurà de venir avalat pel grup de recerca al qual estiga adscrit el tutor acadèmic de l'estudiant.  
 e) Mantenir una estreta col·laboració amb el tutor acadèmic, amb vista al compliment del programa de formació i el calendari d'activitats presentat.

f) Ajustar-se a les normes pròpies de funcionament de la Universitat d’Alacant.  
 g) Emplenar els informes, formularis i altres documents que, en relació amb el gaudi de l'ajuda, li siguen remesos per l'Institut Universitari de Materials de la Universitat d'Alacant.  
 h) Comunicar a l'Institut Universitari de Materials la renúncia a l'ajuda que li haja sigut concedida, així com qualsevol incidència que s'opose o menyscabe l'obtenció dels objectius que preveu aquesta convocatòria. Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si escau, donarà lloc a l'anul·lació de l'ajuda, una vegada escoltat l'interessat.

i) Sotmetre's a les actuacions de comprovació i control financer que puguen fer els òrgans competents de la Universitat d'Alacant i aportant qualsevol informació li siga requerida en l'exercici de les actuacions anteriors.

j) Respectar les normes fixades en aquesta convocatòria, així com les que la Universitat d'Alacant determine, en l'àmbit de les seues competències, per a supervisar i avaluar el desenvolupament del treball.

k) La percepció d'una ajuda dins d'aquesta convocatòria és incompatible amb altres beques o ajudes finançades amb fons públics o privats per a la mateixa finalitat (en concret, amb les ajudes per a estudis de màster oficial i iniciació a la recerca del Vicerectorat de Recerca, Desenvolupament i Innovació o les beques de col·laboració del Ministeri d'Educació, Cultura i Esport), així com sous o salaris que impliquen vinculació contractual o estatutària del beneficiari.  
  
 Requisits de les/els sol·licitants

Podran sol·licitar aquestes ajudes els estudiants del màster en Ciència de Materials de la Universitat d'Alacant, que estiguin matriculats oficialment de 60 crèdits (en els quals s'inclouen els crèdits reconeguts per formació prèvia), i que reunisquen aquests requisits:

a) Tenir  una nota mitjana igual o superior a 6,5 en la titulació que dóna accés  al màster.

Per al càlcul de la nota mitjana, la puntuació de cadascuna de les assignatures es ponderarà en funció del nombre de crèdits que la integren, d'acord amb la fórmula matemàtica:

              
  
  
 V= Valor resultant de la ponderació de la nota obtinguda en cada assignatura  
 P= Puntuació de cada assignatura d'acord amb l'expedient acadèmic  
 NCa= Nombre de crèdits de l'assignatura

NCt= Nombre de crèdits totals cursats  
 En el cas que en l'expedient no figure la qualificació numèrica s'aplicarà aquest criteri: aprovat = 5,5 punts, notable = 7,5 punts, excel·lent = 9 punts i matrícula d'honor = 10 punts.

b) No es tindran en compte els crèdits que, segons els plans d'estudi, només puguen qualificar-se com a “apte” ni el reconeixement de crèdits en el qual no hi haja qualificació.

c) De conformitat amb el que disposa en la Llei 4/2000, d'11 de gener, sobre drets i llibertats dels estrangers a Espanya i la seua integració social, en la redacció donada per la Llei Orgànica 8/2000, de 22 de desembre, els estudiants estrangers no comunitaris hauran d'acreditar la condició de residents.  
  
 d) Estar avalat per un tutor acadèmic que serà un membre del personal docent i investigador integrat en un grup de recerca dels quals participen en la docència en el màster en Ciència de Materials, amb la titulació de doctor i pertanyent a la plantilla docent i investigadora de la Universitat d'Alacant. Cap tutor acadèmic podrà figurar com a tal en més d'una sol·licitud d'ajuda dins d'aquesta convocatòria.

Els requisits anteriorment esmentats i que no figuren en l'expedient del sol·licitant en la data en què acaba el termini de presentació de sol·licituds no seran tinguts en compte a l'efecte de la seua valoració per a la concessió de l'ajuda.

Presentació de sol·licituds

Les sol·licituds es presentaran segons els models disponibles en la web:

<http://web.ua.es/va/master-ciencia-materiales/informacio-per-a-l-alumne.html>

en el registre de la Universitat d'Alacant i dirigit a l'Institut Universitari de Materials. La sol·licitud haurà d'anar avalada pel tutor acadèmic i amb el vistiplau del director del grup de recerca al que pertany el tutor acadèmic. El termini de presentació de sol·licituds donarà començament l'endemà de la publicació d'aquesta convocatòria en el BOUA i finalitzarà el 10 de desembre de 2013. La presentació de la sol·licitud implica l'acceptació de les bases de la convocatòria.  
  
 El mateix candidat no podrà presentar més d'una sol·licitud. Si es donara el cas s'invalidarien totes les sol·licituds presentades.

Resolució  
  
 Les sol·licituds seran avaluades per una comissió designada per la Comissió Acadèmica del Màster en Ciència de Materials de la Universitat d'Alacant. La Comissió estarà presidida per la Directora de l'Institut Universitari de Materials i actuarà com a secretària de la Comissió la Secretària de l'Institut Universitari de Materials. La concessió de les ajudes es notificarà amb posterioritat a la resolució de les ajudes per a estudis de màster oficial i iniciació a la recerca del Vicerectorat de Recerca, Desenvolupament i Innovació.

Per a l'avaluació i selecció dels candidats s'aplicaran aquests criteris i barem:  
  
 a) Expedient acadèmic corresponent als crèdits superats pel candidat en la titulació universitària de grau o equivalent que dóna accés al màster en Ciència de Materials en el qual es troba matriculat, fins a 6 punts.

b) Currículum del candidat, fins a 4 punts.

La Comissió aplicarà els criteris d'avaluació i elaborarà una relació prioritzada dels candidats. La resolució inclourà una llista de candidats suplents per al cas que es produïren renúncies dins del termini de 15 dies a partir de la data de publicació de la resolució de concessió. L'adjudicació de les ajudes corresponents a renúncies es produirà en l'ordre establit en la relació de suplents.  
  
 Seguiment  
  
 L'alta es tramitarà després que els interessats hagen presentat en l'Institut Universitari de Materials de la Universitat d'Alacant, dins dels 10 dies naturals des de la data de resolució definitiva, dels documents següents:

a) Document d'acceptació de les obligacions com a beneficiari d'una ajuda per a estudiants del màster en Ciència de Materials de la Universitat d'Alacant, amb el vistiplau del tutor acadèmic i del director del grup de recerca al qual pertany el tutor acadèmic.

b) Dades bancàries per a l'abonament de les dotacions de l'ajuda. Si el beneficiari no presenta aquest document d'acceptació en la data establida, es considerarà que renuncia a l'ajuda.

En cap cas s'autoritzaran canvis de tutor acadèmic o grup de recerca, llevat que concórreguen circumstàncies de força major apreciades per l'Institut Universitari de Materials.

Les renúncies i baixes hauran de ser comunicades pel tutor acadèmic, i amb el vistiplau del director del grup de recerca, quan se’n tinga coneixement.

Els beneficiaris d'aquestes ajudes hauran de presentar, en el termini màxim d'un mes a partir de la data de la seua finalització, o de renúncia, una memòria amb una extensió màxima de 3.000 paraules que expose els resultats obtinguts en relació amb els estudis de màster i el pla de formació previst. A més, adjuntaran un informe del tutor acadèmic.

L'incompliment total o parcial dels requisits i obligacions establides en aquestes bases i altres normes aplicables, donarà lloc a l'obertura d'un expedient d'incompliment, la convocatòria del qual, una vegada escoltat l'interessat, podrà donar lloc a la revocació de l'ajuda concedida parcialment o totalment i l'obligació de reintegrar la quantia corresponent.

Alacant, a 14 de novembre de 2013

Vicerectora d’Estudis, Formació i Qualitat

Mª Cecilia Gómez Lucas





[Carretera Sant Vicent del Raspeig s/n  
03768 Sant Vicent del Raspeig - Alacant  
 Tel. 94 026 4607 - Fax 92 475 5578](https://www.google.es/maps/@94.737165,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12919&trk=tyah&trkInfo=tarId%4D6764116223120%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)